ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
7 ส.ค. 2558

ตลาดหุ้น
แนวโน้มภาคบ่าย: เคลื่อนไหวในกรอบแคบ  
– ตลาดหุ้นไทยเคลื่อนไหวในกรอบแคบๆทั้งในแดนบวกและลบ และกลับมาปิดช่วงเช้าเหนือ 1430 จุดได้อีกครั้ง อย่างไรก็ดีมูลค่าซื้อขายครึ่งวันอยู่ในระดับต่ำเพียง 1.1 หมื่นล้านบาทเท่านั้น
– ตลาดหุ้นไทยยังขาดปัจจัยหนุนในระดับมหภาค ขณะที่นักลงทุนให้น้ำหนักไปที่ผลประกอบการรายบริษัทมากกว่า หลังฤดูประกาศผลประกอบการไตรมาส 2 จะสิ้นสุดลงในวันที่ 15 ส.ค.ด้านสถาบันชะลอการซื้อขายลง ขณะที่ต่างชาติสลับกลับมาขายสุทธิอีกครั้ง ทำให้ระยะสั้นการปรับขึ้นแรงๆยังคงเป็นไปอย่างลำบาก
– ประเมิน Upside จำกัดที่ราว 1440 – 1445 จุดซึ่งเป็นระดับ Consensus P/E ที่ 15x ในขณะที่หลังสิ้นสุดฤดูผลประกอบการอาจเห็นการทยอยปรับประมาณการลงอีก ซึ่งทางฝ่ายคาดว่าหากมีการปรับลงอีก 5% (10% จากเดือนม.ค.) จะทำให้ดัชนี ณ P/E’58 ที่ 15 เท่าปรับลงไปที่ 1400 จุด
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,432.45 เปลี่ยนแปลง +1.87 จุด มูลค่าการซื้อขาย 11,847 ลบ.
โดยรวมยังเป็น sideways ไม่เปลี่ยนแปลง โดยเมื่อเครื่องมือตามภาพกราฟ 60 นาทีปรับค่าลงมาใกล้ Oversold ก็เริ่มชะลอการปรับตัวลง บ่ายจึงน่าจะไม่ลงต่อลึกมากนัก ให้กรอบการเคลื่อนไหวช่วงบ่ายที่ 1423-1440 จุด
หุ้น/ราคา                                        ความเห็น
MINT/27.25          แท่งเทียนยกตัวขึ้นพร้อมการฟื้นตัวของเครื่องมือ แรงซื้อหนาแน่น แนวโน้มรีบาวด์   “เก็งกำไร” แนวรับ 26.50 แนวต้าน 28.50 Cut loss 26.00 บ.
SF/5.65             ราคาเดินหน้าจากฐานหลังเครื่องมือให้สัญญาณซื้อนำมาได้พักหนึ่ง มีลุ้นดีดตัวผ่าน EMA-75 วัน “เก็งกำไร” แนวรับ 5.55 แนวต้าน 5.90-6.00 cut loss 5.45 บ.
UWC/0.60            ดูราคาไม่น่าลงต่ำกว่าแนวรับเพราะเครื่องมือ ฟื้นตัวดี แรงซื้อก็หนาแน่น ราคามีโอกาสเดินหน้าต่อ “เก็งกำไร” แนวรับ 0.57 แนวต้าน 0.65, 0.69 cut loss 0.55 บ.
 
 
ตลาดอนุพันธ์
กลยุทธ์
Series/ราคา                                            ความเห็น
S50U15/921.60  Short ตอนเช้ายังไม่ได้ รอเปิดอีกครั้งที่ 922 จุด เป้าหมายทำกำไร 912 จุด ตัดขาดทุนเหนือ 926 จุด
BANPUU15/24.00 Short ที่เปิดไว้ 24.10 บาท รอทำกำไร 23.30 บาท ตัดขาดทุนเหนือ 24.40 บาท
GFQ15/18,240   Short ที่เปิดไว้ 18,280 บาท รอทำกำไร 18,180 บาท ตัดขาดทุนเหนือ 18,300 บาท
BRQ15/1,742    Short ยังไม่ได้ รอเปิดอีกครั้งที่ 1,755 บาท เป้าหมายทำกำไร 1,725 บาท ตัดขาดทุนเหนือ 1,770 บาท
USDU15/35.27   Long  ยังไม่ได้ รอเปิดอีกครั้งที่ 35.20 บาท เป้าหมายทำกำไร 35.30 บาท ตัดขาดทุนหากหลุด 35.17 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 921.60 จุด เปลี่ยนแปลง -1.80 จุด
กราฟ 10 นาที ขยับขึ้นได้บ้าง โดยที่สัญญาณบวกจาก MACD อยู่ใต้เส้น Zero Line มองเป็นเพียงการรีบาวด์ในกรอบ SidewaysSideways Down รับ 918, 916 จุด แนวต้าน 928, 932 จุด